《华阳道中对雪怀诸同寅》
明代·陈向廷

迢递华阳尚远征，侵人寒色六花明。神游姑射银为界，梦入梁园雪作城。

郢曲当年谁绝调，剡舟中夜独含情。何时借得东风力，吹散同云望太清。

作者简介：陈向廷，字仪翔。东莞人。明神宗万历二十六年（一五九八）进士。授徽州府推官。累迁户部郎中。有《百尺楼稿》。清温汝能《粤东诗海》卷四二有传。